turjo4nis/wikipedia-bn-dump-20250701 huggingface dataset:
ভিল্লিবক্কম

ভিল্লিবক্কম দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল। এখানে রয়েছে চেন্নাই সেন্ট্রাল-আরক্কোণম অন্তর্গত ভিল্লিবক্কম রেলওয়ে স্টেশন, লাইনটি চেন্নাই শহরতলি রেলওয়ের পশ্চিম শাখার অংশ৷ ভোটার সংখ্যা নিরিখে ভিল্লিবক্কম তামিলনাড়ু বিধানসভার মধ্যে সবচেয়ে বড়।

নামকরণ
ভিল্লিবক্কমের মূল নাম বিল্বারণ্যম। জনশ্রুতি অনুযায়ী অগস্ত্য মুনি এখানে একটি শিব মন্দির প্রতিষ্ঠা করেন। এই মন্দিরটি এখনো রয়েছে, মন্দিরের চারপাশে ছিলো বেলবন। বেলবন বা বিল্বের অরণ্য থেকে বিল্বারণ্যম নামটি আসে। পরে সময়ের সাথে এটি ভিল্লিবক্কমে পরিণত হয়।

ভিল্লিবক্কম হ্রদ
২০১৯ খ্রিস্টাব্দ থেকে "স্মার্ট সিটি" প্রকল্পের মধ্যে ভিল্লিবক্কম হ্রদ সংস্কার ও সৌন্দর্যায়নের প্রতি নজর দেওয়া হয়। ঝুলন্ত ব্রিজ, খেলার উদ্যান, বসার জায়গা প্রভৃতি সহ এই হ্রদ হয়ে উঠবে একটি নতুন পর্যটন স্থল।

পরিবহন

সড়ক
ভিল্লিবক্কম বাস টার্মিনাস রয়েছে কোন্নূর সড়কের পাশে। এই লোকালয়ে আর্টারিয়াল বা প্রাণসড়ক হলো চেন্নাই ইনার রিং রোড ও কোন্নূর হাই রোড। ২০০৭ খ্রিস্টাব্দের ৪ঠা ডিসেম্বর  বহুদিনের পরিকল্পিত ভিল্লিবক্কম ভূগর্ভ পথ নির্মাণ শুরু হয় ও ২০১২ খ্রিস্টাব্দের ১৯শে জুন কার্যকর হয়। ৩৯০ মিলিয়ন ভারতীয় মুদ্রা ব্যয়ে তৈরি ৪৪৭.৫ মিটার দীর্ঘ ভূগর্ভ পথে ২.৫ মিটার চওড়া একটি সাইকেল পথও রয়েছে। ভিল্লিবক্কম ও পেরম্বুর রেলওয়ে স্টেশনের মাঝে ২০১২ খ্রিস্টাব্দে একটি রেল ওভারব্রিজ তৈরির সিদ্ধান্ত হয় ও ২০১৫তে তার বরাত দেওয়া হয়। ৫৯ কৌটি ভারতীয় মুদ্রা ব্যয়ে ৪৬০ মিটার দীর্ঘ এই উড়ালপুলের কাজ ১৮ মাসের মধ্যে ধার্য করা হয়েছে।

রেল
চেন্নাই শহরতলি রেলওয়ের চেন্নাই সেন্ট্রাল ও আরক্কোণম রেলওয়ে স্টেশন সেকশনের একটি স্টেশন হলো ভিল্লিবক্কম। এটি চেন্নাই সেন্ট্রাল থেকে ১০ কিলোমিটার পশ্চিমে অবস্থিত৷ শহরতলির বেলাচেরি, অম্বাত্তুর, আবাড়ি, পট্টাভিরাম, তিরুভেলুর, আরক্কোণম ও পোন্নেরির মতো লোকালয় রেলপথে সংযুক্ত। এই রেলপথ দক্ষিণ ভারতের সবচেয়ে পুরাতন রেলওয়ে সেকশন।

রাজনীতি
ভিল্লিবক্কম বিধানসভা কেন্দ্র দক্ষিণে আন্নানগর, উত্তরে মাধবরম, পূর্বে অয়নাবরম ও পশ্চিমে কোরট্টুর পর্যন্ত বিস্তৃত৷ এটি চেন্নাই মধ্য লোকসভা কেন্দ্রের অন্তর্গত৷

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
করুণা (উপন্যাস)

উনিশ শতকের শেষের দিকে করুণা রচনার মধ্য দিয়ে রবীন্দ্রনাথ ঠাকুরের উপন্যাস রচনার শুরু। ‘ভারতী’ পত্রিকায় ১৮৭৭-১৮৭৮ খ্রীস্টাব্দ পর্যন্ত ধারাবাহিকভাবে প্রকাশিত এ উপন্যাসটি ২৭ পরিচ্ছেদ পর্যন্ত লেখা হয়। তবে এটি তাঁর জীবদ্দশায় পুস্তকাকারে প্রকাশিত হয় নি। ১৯৬১ সালে পশ্চিমবঙ্গ সরকার কর্তৃক প্রকাশিত রবীন্দ্র রচনাবলীতে ‘করুণা’ প্রথম প্রকাশিত হয়। এটির পরিশেষ হয় নি বলে এটি উপন্যাসের সম্পূর্ণ মর্যাদা পায় নি (অসমাপ্ত উপন্যাস)। এটিকে বাদ দিয়ে রবীন্দ্রনাথ মোট তেরোটি উপন্যাস লিখেছেন। ‘করুণা’ রচনার সময় রবীন্দ্রনাথের বয়স ছিল ষোল বছর। রচনার দিক থেকে "করুণা" পূর্ববর্তী হলেও বৌ-ঠাকুরাণীর হাট (১৮৮৩) উপন্যাসটি প্রথম গ্রন্থাকারে প্রকাশ পায়। উনিশ শতকের রেনেসাঁসের ফলে নর-নারীর মধ্যে যে চেতনার ব্যবধান ঘটেছিল, তারই বহিঃপ্রকাশ এ উপন্যাস। এ শতকের সংস্কার-আন্দোলনের সঙ্গে চিরাচরিত প্রথার বিরোধ ছিল এ উপন্যাসের মূল বিষয়। সেইসঙ্গে নারীমুক্তি সম্পর্কিত কিছু প্রশ্ন তিনি ‘করুণা’ চরিত্রের মধ্য দিয়ে পাঠকের কাছে রেখেছেন। যেমন, প্রকৃত শিক্ষায় বঞ্চিত থাকার জন্য নারীর ব্যক্তিত্বের অভাব, বাবার সম্পত্তিতে কন্যাসন্তানের অনধিকার এবং অপরিণত নারীর বাল্যবিবাহের ফলে স্বামীর সঙ্গে যে দুস্তর মানসিক ব্যবধান, তা রবীন্দ্রনাথ তুলে ধরেছেন এ উপন্যাস ভাবনায়। এ উপন্যাসে নারীর অপরিণত ব্যক্তিত্বের কারণ অনুসন্ধান করেছেন রবীন্দ্রনাথ।

তথ্যসূত্র 

 রবীন্দ্রনাথ ঠাকুর এবং তাঁর রচিত উপন্যাস
 রবি সরণি 
 বাংলা সাহিত্যের ইতিবৃত্ত, ড. দুুলাল চক্রবর্তী, জুলাই - ২০০৭, বাণী বিতান।
 একনজরে রবীন্দ্রনাথ ঠাকুরের জীবনী (ইংরেজি)

বহিঃসংযোগ 

 রবীন্দ্রনাথ ঠাকুরের উপন্যাস সমগ্র 
 রবীন্দ্রনাথ ঠাকুরের উপন্যাস 
 রবীন্দ্রনাথ ঠাকুরের উপন্যাসগুলি

বাংলা ভাষার উপন্যাস
ভারতীয় উপন্যাস
রবীন্দ্রনাথ ঠাকুরের উপন্যাস
মহম্মদ সেলিম

মহম্মদ সেলিম (জন্ম: ৫ জুন ১৯৫৭) একজন ভারতীয় রাজনৈতিক ব্যক্তিত্ব। যার প্রপিতামহের বসতি ছিল তদানিন্তন আসামের অন্তর্গত সিলেট (বর্তমান বাংলাদেশ) জেলায়। তিনি সিপিআই(এম) পশ্চিমবঙ্গ রাজ্য কমিটির বর্তমান সম্পাদক। সেলিম ২০১৫ সালে ২১ তম বিশাখাপত্তনম পার্টি কংগ্রেসে ভারতের কমিউনিস্ট পার্টি (মার্ক্সবাদী) দলের পলিটব্যুরো সদস্য নির্বাচিত হন। তিনি ভারতের ১৬ তম লোকসভা নির্বাচনে রায়গঞ্জ লোকসভা কেন্দ্র থেকে সাংসদ হিসেবে নির্বাচিত হন। এর পূর্বে ১৪ তম লোকসভায় তিনি কলকাতা উত্তর পূর্ব লোকসভা কেন্দ্র থেকে সাংসদ ছিলেন।

শিক্ষাজীবন 
মহম্মদ সেলিম মৌলানা আজাদ কলেজ থেকে দর্শন বিভাগে পড়াশোনা করেন। এখানকার পড়াশোনা শেষ করার পর তিনি স্নাতকোত্তর ডিগ্রির জন্য যাদবপুর বিশ্ববিদ্যালয় এ ভর্তি হন।

রাজনৈতিক জীবন 
কলেজ জীবনেই মহম্মদ সেলিম ছাত্র রাজনীতিতে যুক্ত হয়ে পড়েন। যাদবপুর বিশ্ববিদ্যালয় এ ছাত্র আন্দোলন করার সময় তিনি তার পরবর্তী রাজনৈতিক জীবনের সহকর্মী নীলোৎপল বসু  এবং মানব মুখোপাধ্যায়ের সাথে পরিচিত হন।

মহম্মদ সেলিম ১৯৯১ সাল থেকে ২০০১ সাল পর্যন্ত দশ বছর ভারতের কমিউনিস্ট পার্টি (মার্ক্সবাদী)  দলের যুব সংগঠন ভারতের গণতান্ত্রিক যুব ফেডারেশনের সাধারণ সম্পাদক ছিলেন। ১৯৯০ সালেই তিনি তিনি ভারতীয় আইনসভার উচ্চকক্ষ রাজ্যসভার সদস্য নির্বাচিত হন এবং পরপর  দুবার তিনি রাজ্যসভার সাংসদ নির্বাচিত হন। ১৯৯০ থেকে ২০০১, মোট ১১ বছর মহম্মদ সেলিম রাজ্যসভার সাংসদ ছিলেন। ২০০১ সালের বিধানসভা নির্বাচনে তিনি এন্টালি বিধানসভা কেন্দ্র  থেকে ভোটে লড়েন এবং ষষ্ঠ বামফ্রন্ট সরকারের মন্ত্রী হন।

২০০৪ লোকসভা নির্বাচনে মহম্মদ সেলিম  কলকাতা উত্তর পূর্ব লোকসভা কেন্দ্র থকে লোকসভার সদস্য নির্বাচিত হন।

২০০৯ সালে সেলিম কলকাতা উত্তর লোকসভা কেন্দ্র থেকে ভোটে লড়ে সর্বভারতীয় তৃণমূল কংগ্রেস প্রার্থী সুদীপ বন্দ্যোপাধ্যায়ের কাছে পরাজিত হন।

২০১৪ সালে মহম্মদ সেলিম রায়গঞ্জ লোকসভা কেন্দ্র থেকে ভোটে লড়ে ষোড়শ লোকসভার সদস্য হন। ২০১৯ সালের লোকসভা নির্বাচনে তিনি রায়গঞ্জ কেন্দ্র থেকে আবার ভোটে লড়েন এবং তৃতীয় স্থানে শেষ করেন।

২০২১ সালে পশ্চিমবঙ্গ বিধানসভা নির্বাচনে তিনি চণ্ডীতলা বিধানসভা কেন্দ্র থেকে লড়েন এবং আবারও তৃতীয় হন।

তথ্যসূত্র 

জীবিত ব্যক্তি
১৯৫৭-এ জন্ম
ভারতীয় মুসলিম
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
চতুর্দশ লোকসভার সদস্য
কলকাতার রাজনীতিবিদ
মৌলানা আজাদ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
ষোড়শ লোকসভার সদস্য
পশ্চিমবঙ্গের লোকসভা সদস্য
উত্তর দিনাজপুর জেলার ব্যক্তি
২১শ শতাব্দীর ভারতীয় মুসলিম
২০শ শতাব্দীর বাঙালি
২১শ শতাব্দীর বাঙালি
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য ২০০১-২০০৬
দুই বোন (উপন্যাস)

দুই বোন রবীন্দ্রনাথ ঠাকুর কর্তৃক বাংলা ভাষায় রচিত একটি উপন্যাস। এটি ১৯৩৩ খ্রিষ্টাব্দে প্রকাশিত হয়। এটি পরকীয়া সম্বন্ধীয় একটি মিলনান্তক  উপন্যাস। এটি ১৯৩২-৩৩ সালে ‘বিচিত্রা’ পত্রিকায় বের হয়।

শর্মিলা ও ঊর্মিমালা দুই বোন। শর্মিলার স্বামী শশাঙ্কের সঙ্গে ঊর্মিমালার ঘনিষ্ঠতা তাদের সকলের জীবনে যে আলোড়ন সৃষ্টি করেছিল তারই নাটকীয়তাময় রূপায়ণ এই উপন্যাসে পরিলক্ষিত হয়। উপন্যাসটিতে পুরুষের পক্ষে দুই নারীকে দুইভাবে ভালোবাসার ফলে জটিলতার সৃষ্টি হয় আর নারীর পক্ষে সেই জটিলতার সমাধান দেখানো হয়েছে।

দুই বোন অবলম্বনে উপন্যাটির গল্প ও চিত্রনাট্যে বাংলাদেশে তুমি রবে নীরবে চলচ্চিত্র নির্মাণ করেন মাহবুবা ইসলাম সুমী। এটি ২০১৭ সালে মুক্তি পায়।

তথ্যসূত্র

বহিঃসংযোগ 

 রবীন্দ্র রচনাবলী
রবীন্দ্রনাথ ঠাকুরের উপন্যাস সমগ্র 
রবীন্দ্রনাথ ঠাকুরের উপন্যাস 
রবীন্দ্রনাথ ঠাকুরের উপন্যাসগুলি

বাংলা ভাষার উপন্যাস
ভারতীয় উপন্যাস
১৯৩৩-এর বই
রবীন্দ্রনাথ ঠাকুরের উপন্যাস
চলচ্চিত্রে গৃহীত ভারতীয় উপন্যাস
আল খুরাইতিয়াত স্পোর্টস ক্লাব

আল খুরাইতিয়াত স্পোর্টস ক্লাব (, ; সাধারণত আল খুরাইতিয়াত এসসি অথবা শুধুমাত্র আল খুরাইতিয়াত নামে পরিচিত) হচ্ছে আল খুরাইতিয়াত ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৯৬ সালে আল হিলাল স্পোর্টস ক্লাব নামে প্রতিষ্ঠিত হয়েছে। ২১,২৮২ ধারণক্ষমতাবিশিষ্ট আল খুর স্পোর্টস ক্লাব স্টেডিয়ামে বজ্রধ্বনি নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় ইউসুফ আদম মাহমুদ এবং সভাপতির দায়িত্ব পালন করছেন খলিফা বিন সামির। কাতারি মধ্যমাঠের খেলোয়াড় পেজমান মোন্তাজেরি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল খুরাইতিয়াত এপর্যন্ত ২টি শিরোপা জয়লাভ করেছে; যার উভয়েই হচ্ছে কাতারি দ্বিতীয় বিভাগ শিরোপা। মাহমুদ সাদ, মুহাম্মদ সালাম রহমা, দোমিঙ্গোস, ইয়াহিয়া কেবে এবং রাসিদ তিবেরকানিনের মতো খেলোয়াড়গণ আল খুরাইতিয়াতের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল খুরাইতিয়াত স্পোর্টস ক্লাব  

 
১৯৯৬-এ প্রতিষ্ঠিত ফুটবল ক্লাব
১৯৯৬-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
১৯৯৬-এ প্রতিষ্ঠিত ক্রীড়া ক্লাব
আল শামাল স্পোর্টস ক্লাব

আল শামাল স্পোর্টস ক্লাব (, ; সাধারণত আল শামাল এসসি অথবা শুধুমাত্র আল শামাল নামে পরিচিত) হচ্ছে মাদিনাত আশ শামাল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৮০ সালে প্রতিষ্ঠিত হয়েছে। ৫,৩০০ ধারণক্ষমতাবিশিষ্ট আল শামাল স্পোর্টস ক্লাব স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় দার্কো নোভিচ। আল শামাল হচ্ছে কাতারি দ্বিতীয় বিভাগের বর্তমান চ্যাম্পিয়ন, যারা ২০২০–২১ মৌসুমে ক্লাবের ইতিহাসে দ্বিতীয়বারের মতো শিরোপা জয়লাভ করেছিল।

ঘরোয়া ফুটবলে, আল শামাল এপর্যন্ত ৩টি শিরোপা জয়লাভ করেছে; যার মধ্যে ২টি কাতারি দ্বিতীয় বিভাগ শিরোপা রয়েছে। হাইসাম আল ইশরি, আলি মাজবেল ফার্তুস, মুমুনি দাগানো, সাইদ বুতাহার এবং মাহির হাদ্দাদের মতো খেলোয়াড়গণ আল শামালের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল শামাল স্পোর্টস ক্লাব  

 
১৯৮০-এ প্রতিষ্ঠিত ফুটবল ক্লাব
১৯৮০-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
আল শাহানিয়াহ স্পোর্টস ক্লাব

আল শাহানিয়াহ স্পোর্টস ক্লাব (, ; সাধারণত আল শাহানিয়াহ এসসি অথবা শুধুমাত্র আল শাহানিয়াহ নামে পরিচিত) হচ্ছে আল শাহানিয়াহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৮ সালে আল নাসর স্পোর্টস ক্লাব নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় নাবিল আনওয়ার এবং সভাপতির দায়িত্ব পালন করছেন মিনাহি আল শাম্মারি। স্পেনীয় রক্ষণভাগের খেলোয়াড় আলবারো মেজিয়া এই ক্লাবের অধিনায়কের দায়িত্ব পালন করছেন।

আলবারো মেজিয়া, আব্দুল্লাহ খালিদ আল ইয়াজিদি, সাদ হুসাইন, রামিন রেজাইয়ান এবং লুসিয়ানো বাসকেসের মতো খেলোয়াড়গণ আল শাহানিয়াহের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল শাহানিয়াহ স্পোর্টস ক্লাব  

 
১৯৯৮-এ প্রতিষ্ঠিত ফুটবল ক্লাব
১৯৯৮-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
মুয়াইযির স্পোর্টস ক্লাব

মুয়াইযির স্পোর্টস ক্লাব (, ; সাধারণত মুয়াইযির এসসি অথবা শুধুমাত্র মুয়াইযির নামে পরিচিত) হচ্ছে মুয়াইযির ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৫ সালে আল শাবাব স্পোর্টস ক্লাব নামে প্রতিষ্ঠিত হয়েছে। ২৭,০০০ ধারণক্ষমতাবিশিষ্ট মুয়াইযির স্পোর্টস ক্লাব স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় মুনির জাওয়ানি এবং সভাপতির দায়িত্ব পালন করছেন সালিহ আল-আজি।

ঘরোয়া ফুটবলে, মুয়াইযির এপর্যন্ত ২টি শিরোপা জয়লাভ করেছে; যার মধ্যে ১টি কাতারি দ্বিতীয় বিভাগ শিরোপা রয়েছে। মুহাম্মদ আত্তিয়া, আইয়ুব আল ওয়াদরাসি, মুহাম্মদ জোয়াইয়েদ, ঝাসমানি কাম্পোস এবং আইমান আব্দুল্লাহ আদমের মতো খেলোয়াড়গণ মুয়াইযিরের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ
  
 কাতার ফুটবল অ্যাসোসিয়েশনের ওয়েবসাইটে মুয়াইযির স্পোর্টস ক্লাব  

মুয়াইযির স্পোর্টস ক্লাব
১৯৯৫-এ প্রতিষ্ঠিত ফুটবল ক্লাব
১৯৯৫-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
১৯৯৬-এ প্রতিষ্ঠিত ফুটবল ক্লাব
ক্যাডমিয়াম ব্রোমাইড

ক্যাডমিয়াম ব্রোমাইড একটি অজৈব যৌগ যার রাসায়নিক সংকেত CdBr2। এটি ক্যাডমিয়াম ধাতু এবং ব্রোমিনের একটি রাসায়নিক যৌগ।

প্রস্তুতি 
ব্রোমিন বাষ্পের সাথে ক্যাডমিয়াম ধাতু গরম করে ক্যাডমিয়াম ব্রোমাইড তৈরি করা হয়। শুকনো ক্যাডমিয়াম অ্যাসিটেটের সঙ্গে গ্লেশিয়াল অ্যাসিটিক অ্যাসিডের উপস্থিতিতে অ্যাসিটাইল ব্রোমাইডের বিক্রিয়া করেও ক্যাডমিয়াম ব্রোমাইড প্রস্তুত করা যেতে পারে। এছাড়া হাইড্রোব্রোমিক অ্যাসিডের দ্রবণে ক্যাডমিয়াম বা ক্যাডমিয়াম অক্সাইড দ্রবীভূত করে নিষ্ক্রিয় গ্যাস হিলিয়ামের উপস্থিতিতে ঐ দ্রবণ বাষ্পীভূত করলে ক্যাডমিয়াম ব্রোমাইড পাওয়া যায়।

ধর্ম 
ক্যাডমিয়াম ব্রোমাইড দেখতে সাদা থেকে হালকা হলুদ রঙের স্ফটিকাকার লবণ। অনার্দ্র অবস্থায় জলের থেকে পাঁচ গুণেরও বেশি ভারী। এর ঘনত্ব ৫.১৯২ গ্রাম/সিসি। এই লবণটির গলনাঙ্ক  ৫৬৮ ডিগ্রি সেলসিয়াস। এটি জলে দ্রবণীয়।

ব্যবহার 
ক্যাডমিয়াম ব্রোমাইড ফটোগ্রাফিক ফিল্ম তৈরিতে, খোদাই এর কাজে এবং লিথোগ্রাফিতে ব্যবহার করা হয়।

সুরক্ষা 
ক্যাডমিয়াম ব্রোমাইড অন্যান্য ক্যাডমিয়াম যৌগগুলির মতো খুব বিষাক্ত। তাই সাবধানে সুরক্ষাবিধি মেনে লবণটির ব্যবহার করতে হবে।

তথ্যসূত্র

অজৈব যৌগ
ক্যাডমিয়াম যৌগ
ব্রোমাইড
ধাতব হ্যালাইড
ফটোগ্রাফিক রাসায়নিক পদার্থ
আল মুসাইমির স্পোর্টস ক্লাব

আল মুসাইমির স্পোর্টস ক্লাব (, ; সাধারণত আল মুসাইমির এসসি অথবা শুধুমাত্র আল মুসাইমির নামে পরিচিত) হচ্ছে মুসাইমির ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৬ সালে আল নাহদা স্পোর্টস ক্লাব নামে প্রতিষ্ঠিত হয়েছে। ৩,০০০ ধারণক্ষমতাবিশিষ্ট আল সাইলিয়া স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় ড্রাগন তাদিচ।

ঘরোয়া ফুটবলে, আল মুসাইমির এপর্যন্ত ১টি শিরোপা জয়লাভ করেছে; যা হচ্ছে ২০০১ কাতারি দ্বিতীয় বিভাগের শিরোপা। বাসেল সামিহ জাইদান, আব্দুলরহমান সামির, এরিভেলতো, মুহাম্মদ আদনান দারজাল এবং মুহাম্মদ নুরির মতো খেলোয়াড়গণ আল মুসাইমিরের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল মুসাইমির স্পোর্টস ক্লাব  

 
১৯৯৬-এ প্রতিষ্ঠিত ফুটবল ক্লাব
১৯৯৬-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
আল মারখিয়াহ স্পোর্টস ক্লাব

আল মারখিয়াহ স্পোর্টস ক্লাব (, ; সাধারণত আল মারখিয়াহ এসসি অথবা শুধুমাত্র আল মারখিয়াহ নামে পরিচিত) হচ্ছে আল মারখিয়াহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৫ সালে আল ইত্তিফাক স্পোর্টস ক্লাব নামে প্রতিষ্ঠিত হয়েছে। ৪০,০০০ ধারণক্ষমতাবিশিষ্ট আল মারখিয়াহ স্টেডিয়ামে আল ইত্তিফাক নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় ওমর নাজহি এবং সভাপতির দায়িত্ব পালন করছেন আলি আল মুসাইফরি।

ঘরোয়া ফুটবলে, আল মারখিয়াহ এপর্যন্ত ৫টি শিরোপা জয়লাভ করেছে; যার সবগুলোই কাতারি দ্বিতীয় বিভাগ শিরোপা। রেবিন সুলাকা, সালিহ বাদির আল ইয়াজিদি, তালাল আল শিলা, মুহাম্মদ সালাহ আল নিল এবং কোয়ামে কারিকারির মতো খেলোয়াড়গণ আল মারখিয়াহের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল মারখিয়াহ স্পোর্টস ক্লাব  

 
১৯৯৫-এ প্রতিষ্ঠিত ফুটবল ক্লাব
১৯৯৫-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
লুসাইল স্পোর্টস ক্লাব

লুসাইল স্পোর্টস ক্লাব (, ; সাধারণত লুসাইল এসসি, লুসাইল সিটি অথবা শুধুমাত্র লুসাইল নামে পরিচিত) হচ্ছে লুসাইল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৪ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন মেসিডোনীয় সাবেক ফুটবল খেলোয়াড় মিরসাদ ইয়োনুজ।

সাউদ আল আলি আল ইনিজি, খালিদ নাওয়াফ, আব্দুল্লাহ আলাউই বালগাইস, হামাদ মহসিন হারবি এবং তারিক হামিদের মতো খেলোয়াড়গণ লুসাইলের জার্সি গায়ে মাঠ কাঁপিয়েছেন।

তথ্যসূত্র

লুসাইল স্পোর্টস ক্লাব
২০১৪-এ প্রতিষ্ঠিত ফুটবল ক্লাব
২০১৪-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
আল বিদ্দা স্পোর্টস ক্লাব

আল বিদ্দা স্পোর্টস ক্লাব (, ; সাধারণত আল বিদ্দা এসসি অথবা শুধুমাত্র আল বিদ্দা নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৫ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় সামি সালাহউদ্দিন এবং সভাপতির দায়িত্ব পালন করছেন শেখ ফাহাদ মুহাম্মদ ফাহাদ।

সুলতান সালিহ, মুহাম্মদ ইজ্জুলউদ্দিন, আব্দুলআজিজ আল-হারকান, আব্দুলরহমান আহমেদ জাসিম এবং আব্দুল্লাহ আলি আব্বাদের মতো খেলোয়াড়গণ আল বিদ্দার জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
 কাতার ফুটবল অ্যাসোসিয়েশনের ওয়েবসাইটে আল বিদ্দা স্পোর্টস ক্লাব  

 
২০১৫-এ প্রতিষ্ঠিত ফুটবল ক্লাব
২০১৫-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
আল ওয়াব স্পোর্টস ক্লাব

আল ওয়াব স্পোর্টস ক্লাব (, ; সাধারণত আল ওয়াব এসসি অথবা শুধুমাত্র আল ওয়াব নামে পরিচিত) হচ্ছে আল ওয়াব ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৪ সালে আল নাসর স্পোর্টস ক্লাব নামে প্রতিষ্ঠিত হয়েছে।

মুহাম্মদ মুবারক বুদাউদ, সালেহ আনাদ আল দেরে, জাসিম মুহাম্মদ আল জাবির, আব্দুলরহমান মিসবাহ এবং মুহাম্মদ মাহজুব হাসানের মতো খেলোয়াড়গণ আল ওয়াবের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
 কাতার ফুটবল অ্যাসোসিয়েশনের ওয়েবসাইটে আল ওয়াব স্পোর্টস ক্লাব  

 
২০১৪-এ প্রতিষ্ঠিত ফুটবল ক্লাব
২০১৪-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
আল জাইশ স্পোর্টস ক্লাব

আল জাইশ স্পোর্টস ক্লাব (, ; সাধারণত আল জাইশ এসসি অথবা শুধুমাত্র আল জাইশ নামে পরিচিত) দোহা ভিত্তিক একটি কাতারি পেশাদার ফুটবল ক্লাব ছিল। এই ক্লাবটি ২০০৭ সালের জুলাই মাসে আল জাইশ স্পোর্টস ক্লাব নামে প্রতিষ্ঠিত হয়েছিল। ১২,০০০ ধারণক্ষমতাবিশিষ্ট আব্দুল্লাহ বিন খলিফা স্টেডিয়ামে এই দলটি তাদের সকল হোম ম্যাচ আয়োজন করতো। ১০ বছর যাবত কার্যক্রম পরিচালনার করার পর এই ক্লাবটি ২০১৭ সালের জুলাই মাসে বিলুপ্ত হয়েছে।

ঘরোয়া ফুটবলে, আল জাইশ সর্বমোট ৪টি শিরোপা জয়লাভ করেছে; যার মধ্যে ১টি কাতারি স্টার্স কাপ এবং ১টি কাতারি দ্বিতীয় বিভাগ শিরোপা রয়েছে। মুহাম্মদ মিসনানি, মাকিদ মুহাম্মদ, সর্দার রাশিদভ, ওয়াগনের এবং রোমারিনিয়োর মতো খেলোয়াড়গণ আল জাইশের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  

 
২০০৭-এ প্রতিষ্ঠিত ফুটবল ক্লাব
২০০৭-এ বিলুপ্ত ফুটবল ক্লাব
২০০৭-এ কাতারে প্রতিষ্ঠিত
কাতারি দ্বিতীয় বিভাগের ক্লাব
কাতারের ফুটবল ক্লাব
প্রজাপতির নির্বন্ধ

প্রজাপতির নির্বন্ধ রবীন্দ্রনাথ ঠাকুর কর্তৃক বাংলা ভাষায় রচিত একটি হাস্যরসাত্মক উপন্যাস। এটি ১৯০৮ খ্রিষ্টাব্দে প্রকাশিত হয়। এটি ১৩১১ বঙ্গাব্দে রবীন্দ্র-গ্রন্থাবলী ('হিতবাদীর উপহার') সংকলনে চিরকুমার সভা নামে প্রকাশিত হয়। পরে চিরকুমার সভা নামে এই উপন্যাসের নাট্যরূপটি ১৩৩২ বঙ্গাব্দে প্রকাশিত হয়। এটি সর্বমোট ১৬টি পরিচ্ছেদে বিভক্ত।

তথ্যসূত্র

বহিঃসংযোগ 

 উইকিসংকলনে "প্রজাপতির নির্বন্ধ"
রবীন্দ্র রচনাবলী

বাংলা ভাষার উপন্যাস
ভারতীয় উপন্যাস
রবীন্দ্রনাথ ঠাকুরের উপন্যাস
১৯০৮-এর বই
সেন্থিলনগর

সেন্থিলনগর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি পূর্বে তিরুভেলুর জেলার কোলাতুর অঞ্চলের অন্তর্ভুক্ত ছিল চেন্নাই জেলার অংশীভূত হওয়ার পর একটি আবাড়ি প্রশাসনিক ক্ষেত্রের অন্তর্ভুক্ত হয়। এই লোকালয়টি অম্বাত্তুর এবং আবাড়ি রেলওয়ে স্টেশন-এর মাঝে চেন্নাই শহরের উত্তর-পশ্চিমদিকে অবস্থিত। মূলত আবাসিক পরিসংখ্যান এর উপর ভিত্তি করে এই লোকালয়টি গড়ে উঠছে।‌ বলমপুরী বিনায়ক মন্দির, তিরুমুল্লাইবায়ল রেলওয়ে স্টেশন, রঙ্গস্বামী ও কলাইমাগল মেট্রিকুলেশন স্কুল, আন্না অডিটোরিয়াম এই লোকালয়ের মূল আকর্ষণ ও প্রতিষ্ঠান। এছাড়াও রয়েছে ভৌগোলিক কারণে বিখ্যাত একটি বটগাছ, যা "আল মরম" নামে পরিচিত।

নিকটতম রেলস্টেশনটি হলো তিরুমুল্লাইবায়ল রেলওয়ে স্টেশন। এটি নর্দান গ্র্যান্ড ট্রাঙ্ক রোড (এটি ১৬ নং জাতীয় সড়কের অংশ) ২০০ ফিট রোড এর পাশে মহাত্মা গান্ধী মূল সড়কের থেকে ৫০০ মিটার দূরে অবস্থিত।

সড়কপথে এটি চেন্নাই সেন্ট্রাল থেকে ২২ কিলোমিটার চেন্নাই বাইপাস থেকে ৪ কিলোমিটার এবং চেন্নাই আন্তর্জাতিক বিমানবন্দর থেকে ২৪ কিলোমিটার দূরে অবস্থিত। অম্বাত্তুর ও তিরুমুল্লাইবায়ল রয়েছে ২.৫ ও ২.২ কিলোমিটার দূরত্বের মধ্যে।‌‌ নিকটে অবস্থিত চেন্নাই বাইপাস ব্যাঙ্গালোর হাইওয়ে জিএসটি রোড এবং কলকাতা হাইওয়ের জংশন।

১৯৭০ খ্রিস্টাব্দের পর তামিলনাড়ু গৃহ মন্ত্রণালয়ের উদ্যোগে লোকালয়ের যথেষ্ট উন্নতি সাধন হয়। সড়ক ব্যবস্থা চিকিৎসা ব্যবস্থা অর্থনৈতিক কমপ্লেক্স তৈরী স্কুল কলেজ অডিটোরিয়াম বাস স্ট্যান্ড খেলার মাঠ প্রভৃতি সুযোগ সুবিধা তৈরি হতে থাকে। চেন্নাই এমটিসি বাস পরিষেবার মাধ্যমে এটি চেন্নাই সেন্ট্রাল, মন্দাবেলী, মীঞ্জুর, ত্যাগরায়নগর, গিণ্ডি, তিরুমুল্লাইবায়ল, তিরু ভি কল্যাণসুন্দরম নগর, পাড়িয়ানলুর, মূলকড়াই, আম্বাত্তুর ছাড়াও শহরের অভ্যন্তরে এবং শহরের বাইরের জেলার বিভিন্ন অংশের সঙ্গে যুক্ত।

এটি আবাড়ি পৌরসভার ১১ নং ওয়ার্ড ও এর ওয়ার্ড কাউন্সিলর হলেন শ্রী সি. গোপালকৃষ্ণণ।

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
শিকারী সম্প্রসারণ

শিকারী সম্প্রসারণ বা শিকারী সম্পৃক্তি এক ধরনের শিকারী বিরোধী অভিযোজন প্রক্রিয়া যেখানে শিকার শিকারীদের থেকে রক্ষা পাওয়ার উদ্দেশ্যে ঘনবসতিপূর্ণ এলাকায় জড় হয় যেখানে তার সাথে শিকারীর আরো শিকার বসবাস করে যেন শিকারের সম্পূর্ণ অঙ্গ শিকার ভক্ষণ করতে না পারে। কারন ঘন এলাকাটিতে শিকারীর জন্য অনেক শিকার একত্রে থাকে যে জন্য এমন একটা সম্ভাবনা থেকেই যায় যে কিছু কিছু শিকারের সম্পূর্ণ দেহ হয়ত শিকার ভক্ষণ করার আগেই তার পেট ভরে যাবে। বিভিন্ন উদ্ভিদ, কীট-পতঙ্গ ও মাছ এরূপ অভিযোজন প্রক্রিয়ায় অভ্যস্ত। প্রক্রিয়াটিকে শিকারীদের হাত থেকে বাঁচার জন্য শিকারের আশ্রয়স্থল হিসেবে বিবেচনা করা যায়। 

যেহেতু শিকারীর খাদ্য বৃদ্ধি পেতে থাকে, তাই শিকারীটির বেঁচে থাকা, বৃদ্ধি ও জনন সম্ভাবনা সেই এলাকায় বেড়ে যায়।  যা হোক, ধীরে ধীরে শিকারীর খাদ্য বাড়তে বাড়তে এমন পর্যায়ে চলে আসে যখন শিকারী আর ভক্ষণ করতে পারে না। শিকারীটি তখন খাদ্য ভক্ষন থামিয়ে দেয়। এই বৈশিষ্ট্য টাইপ ২ কার্যকরী সাড়া -এর মধ্যে সুস্পষ্টভাবে পরিলক্ষিত। শিকারীর প্রজন্মকাল-এর উপর ভিত্তি করে শিকার প্রাণী কোনো স্থানে নিজেদের সংখ্যাও বাড়িয়ে তোলে (সংখ্যাগত সাড়া)।

এরূপ চিত্র স্পষ্টভাবে প্রতীয়মান হয় কোনো বনের ফল গাছের বীজ বপনের ক্ষেত্রে। কখনো কখনো বনের এক প্রজাতির গাছই বনের অধিকাংশ ফল জন্ম দেয়।

অতি ফুলায়ন ও ফলায়ন প্রক্রিয়া বাঁশেরা অনুসরণ করে। যার ফলে তাঁদের সংখ্যা বৃদ্ধি পায় এবং মৃত্যুসময় বিরতি অধিক হয়।

তথ্যসূত্র 

শিকারী বিরোধী অভিযোজন

en:Predator satiation
নির্মলকুমার সিদ্ধান্ত

নির্মলকুমার সিদ্ধান্ত () (১৩০০ ব - ৩ পৌষ ১৩৬৮ ব) ছিলেন একজন  ইংরাজী সাহিত্যের বিশিষ্ট ভারতীয়  বাঙালি পণ্ডিত। ভারতে ডিরেক্ট মেথড-এ ইংরাজী শিক্ষা প্রবর্তনে তিনি ছিলেন অন্যতম পথিকৃৎ। ১৯৫৯ খ্রিস্টাব্দে ভারত সরকার তাঁকে পদ্মভূষণ সম্মানে ভূষিত করে।   

নির্মলকুমার সিদ্ধান্তর জন্ম ব্রিটিশ ভারতের উত্তর প্রদেশের  আগ্রায়। তাঁদের আদি নিবাস ছিল অধুনা পশ্চিমবঙ্গের বাঁকুড়া জেলার সোনামুখীতে। প্রাথমিক পড়াশোনা আগ্রা ও বাঁকুড়া জেলা স্কুলে। তারপর কলকাতার  স্কটিশ চার্চ কলেজে। ১৯১৫ খ্রিস্টাব্দে তিনি  কেমব্রিজ বিশ্ববিদ্যালয়ে ইংরাজী সাহিত্যের ছাত্ররূপে প্রবেশ করে ১৯১৮ খ্রিস্টাব্দে বি.এ পরীক্ষায় প্রথম শ্রেণীতে প্রথম স্থান অধিকার করে রেকর্ড স্থাপন করেন। ১৯২০ খ্রিস্টাব্দে এম.এ পরীক্ষাতেও প্রথম হন।  ১৯২২ খ্রিস্টাব্দে লন্ডন বিশ্ববিদ্যালয়ের লেকচারার হিসাবে কর্মজীবন শুরু করেন। ১৯৫৫ খ্রিস্টাব্দের ১৫ ই মে হতে ১৯৬০ খ্রিস্টাব্দের ৯ই অক্টোবর পর্যন্ত তিনি  কলকাতা বিশ্ববিদ্যালয়ের উপাচার্য ছিলেন।  তার এই সময়ে বিশ্ববিদ্যালয়ের সিনেট হল ভাঙার জন্য 'বিশ্ববিদ্যালয়ের কালাপাহাড় ' এই দুর্নাম পেয়েছিলেন। ১৯৬০ খ্রিস্টাব্দে  তিনি দিল্লি বিশ্ববিদ্যালয়ের উপাচার্য নিযুক্ত হন। দেশে ইংরাজী শিক্ষাদানের জন্য ডিরেক্ট মেথড-এর ব্যবহারের অগ্রণী ভূমিকা নিয়েছিলেন তিনি। ইউরোপে, আমেরিকা ও দূরপ্রাচ্যের দেশসমূহে  শিক্ষক প্রতিনিধিরূপে ভারতের প্রতিনিধিত্ব করেন। ভারতের বিভিন্ন শিল্প, সাহিত্য সংস্কৃতির সঙ্গে যুক্ত ছিলেন। তার রচিত "হিরোইক এজ" প্রাচীন ভারতীয় সংস্কৃতির উপর এক মূল্যবান গ্রন্থ।

 রবীন্দ্রনাথ ঠাকুরের ঘনিষ্ঠ ও রবীন্দ্রসংগীতের প্রখ্যাত শিল্পী চিত্রলেখা সিদ্ধান্ত  (১৮৯৮ - ১৯৭৪) ছিলেন তার স্ত্রী।

১৯৫৯ খ্রিস্টাব্দে ভারত সরকারের পদ্মভূষণ সম্মানে ভূষিত হন।  ১৯৬১ খ্রিস্টাব্দে তিনি  কলকাতা বিশ্ববিদ্যালয়ের সাম্মানিক ডি.লিট সম্মানে ভূষিত হন।

তথ্যসূত্র 

সাহিত্য ও শিক্ষায় পদ্মভূষণ প্রাপক
বাঙালি ব্যক্তি
কেমব্রিজ বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
স্কটিশ চার্চ কলেজের প্রাক্তন শিক্ষার্থী
কলকাতা বিশ্ববিদ্যালয়ের উপাচার্য
পশ্চিমবঙ্গের পণ্ডিত
২০শ শতাব্দীর ভারতীয় ভাষাবিজ্ঞানী